Wenners van korter Kaapstad-fietstoerNolan Hoffman en Lynette Burger. Foto: Twitter Hoffman se wentyd was 01:01:49 terwyl Burger die wedren in 01:17:52 voltooi het. Tyler Day en Brenton Jones het die tweede en derde plekke behaal in die mans-afdeling in onderskeidelik 01:01:49 en 01:01:49. Cherise Stander, weduwee van die Olimpiese bergfietsryer, Burry Stander, wat in 2013 dood is nadat hy deur ŉ taxi raakgery is, het die tweede plek behaal in die vroue-afdeling. Maroesjka Matthee was derde. Dié bekende fietsrywedren was vanjaar slegs 47 km lank as gevolg van die verwoestende brande in Kaapstad. Die wedren is gewoonlik 109 km lank. Die organiseerders het gesê die roete is verkort om die veiligheid van die 35 000 deelnemers te verseker.